SAMBRAMA
WACANA SISYA KELAS VIII
RING
ACARA PERPISAHAN KELAS IX SMPN 2 KUTA
Om Swastyastu,
Sané banget baktinin titiang :
1.
Kaping ajeng
Bapak Kepala Sekolah;
2. Bapak Ibu Guru sinamian sané stata
lédang mapaica pawarah-warah lan panuntunan;
3.
Bapak lan
Ibu Staf TU sané naler baktinin titiang;
4.
Miwah para pasawitran
titiangé sareng sami,
sané banget tresna sihin titiang.
Sadurung titiang matur amatra. Lugrayang titiang pinaka angga sané
nylewedi dados duta saking kelas VII, ring galahé
mangkin, nyihnayang rasa
pangayu bagia majeng ring Ida Sang Hyang Widhi Wasa, mapan sangkaning asung
kerta wara nugrahan Ida, iraga sareng sami iriki prasida mapupul masikian nglaksanayang
acara Perpisahan Sisya Kelas IX SMPN 2 Kuta ring rahinané mangkin.
Ida dané sareng sami, rasa gargita pisan manah titiang santukan
nyingakin sajebag kulawarga sekolah sumuyub salunglung-sabayantaka, sapunika
taler para sisya kelas IX prasida pakedék-pakenyung pacang nyantosang kalulusan sané
pacang rawuh. Pangaptin
titiang, dumadak ri kala rahina kalulusan sané
pacang rauh, para Bli lan Mbok sisya kelas IX sami nénten nyarengin budaya sané
kaon sakadi corat-corét lan kompoi gruang-gruéng ring marginé. Mangda acara kelulusan druéné kamargiang antuk ngaturang sembah pangubakti iriki ring sekolah. Dumogi ja antuk asung kerta wara
nugrahan Ida Bhatari Saraswati, bhataraning sang maraga Brahmancari, sakadi
titiang lan para sawitra sareng sami, para Bli lan Mbok ring kelas IX prasida
lulus 100% ring UN (Ujian Nasional) sané lintang.
Ida dané sareng sami manawita sampun uning nyabran a warsa pastika
sampun iraga nglaksanayang acara sakadi mangkiné, pinaka galah matemu wirasa
kaping ungkur para sisya kelas IX ring Guru miwah pasawitra ring kelas VII
miwah VIII. Pinaka ciri Bli lan Mbok
ring kelas IX pacang ninggal sekolah puniki, nyujuh sekolah sané salanturnyané inggih punika SMA utawi SMK.
Ri tatkala Bli lan Mbok sampun lulus lan ngaranjing ring SMA, élingang pisan sampunang lali ring sekolah SMP 2 Kuta puniki. Santukan
tigang warsa ngaranjing iriki pastika wénten ayuta kenangan sané tan prasida
antuk ngalaliang. Sedih-Seneng, Sebet-Bagia sareng sawitra lan guru pastika
pacang ngangenin.
Ainggih, ida dané sareng sami sané dahat wangiang titiang. Titiang
saking saking duta kelas VII nénten ja panjang atur, wantah asapunika sané
prasida unggahang titiang ring panyembrama titiang puniki. Pinaka wasananing
atur, titiang saking kelas VII nunas pangampura antuk sapangiwang titiang matur
lan nyarengin salami awarsa puniki, mugi-mugi ida dané ngalédangin.
Om Çanti, Çanti,
Çanti Om.
(pandejul)
ban_Latn ban_Latn ban_Latn ban_Latn afr_Latn ban_Latn unk ban_Latn ind_Latn ban_Latn ban_Latn unk jav_Latn ban_Latn unk ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn swe_Latn swe_Latn grn_Latn